《送张玉溪院中四咏 其四 紫藤花》
明代·孙承恩

寂寞群芳歇，兹花晚著花。低丛深隐雀，老干曲盘蛇。

袅袅上缘物，鲜鲜滥拟霞。风霜摇落后，为尔怅韶华。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。